cyanic-selkie/wikianc huggingface dataset:
Λάζαρος Αποστολίδης
Βιογραφικά στοιχεία
Πήρε μέρος επίσης, στον Α΄ Παγκόσμιο Πόλεμο, στη διάρκεια του οποίου τραυματίστηκε και διακομίσθηκε στην Κωνσταντινούπολη, όπου και πέθανε μετά από λίγο καιρό. Πίσω του άφησε τέσσερα παιδιά (τρία κορίτσια και ένα αγόρι). Η κόρη του Πηνελόπη παρασημοφορήθηκε δύο φορές ως εθελόντρια του Ερυθρού Σταυρού, ενώ ο γιος του Αθανάσιος υπηρέτησε στον Ελληνικό Στρατό φτάνοντας στο βαθμό του Στρατηγού, μετείχε ο δευτεροετής Εύελπις κατά τη διάρκεια του Β' Παγκοσμίου Πολέμου, πολέμησε επί δύο έτη στον ΕΔΕΣ και τέλος στον Εμφύλιο Πόλεμο όπου και τραυματίστηκε.
Το 1960 στήθηκε προτομή του στην Καστοριά, ενώ το όνομά του φέρει οδός της πόλης. κέντρο|μικρογραφία|Γράμμα από τον [[Γεώργιος Τσόντος Βάρδας|Γεώργιο Τσόντο Βάρδας στον Λάζαρο Αποστολίδη στις 29 Δεκεμβρίου 1914.]]
Παραπομπές
Κατηγορία:Μακεδονομάχοι Κατηγορία:Έλληνες στρατιωτικοί των Βαλκανικών Πολέμων Κατηγορία:Ιστορία της Καστοριάς Κατηγορία:Συμμετέχοντες στον Βορειοηπειρωτικό Αγώνα
Αγαθό Εύβοιας
Το Αγαθό είναι οικισμός της τοπικής κοινότητας Καλλιανού, της δημοτικής ενότητας (τέως δήμου) Μαρμαρίου, του δήμου Καρύστου, της περιφερειακής ενότητας (τέως νομού) Ευβοίας, στην περιφέρεια  Στερεάς Ελλάδας, σύμφωνα με το πρόγραμμα Καλλικράτης. Πρίν το σχέδιο Καποδίστριας και το πρόγραμμα Καλλικράτης, ανήκε στην επαρχία Καρυστίας του νομού Ευβοίας, στο γεωγραφικό διαμέρισμα Στερεάς Ελλάδας.
Γεωγραφία
Το Αγαθό είναι ημιορεινός οικισμός στο νότιο τμήμα της Εύβοιας. Βρίσκεται στούς βόρειους πρόποδες της Όχης, σε θέση που δεσπόζει στο Αιγαίο Πέλαγος, κοντά στη έξοδο του φαραγγιού του Δημοσάρη και λίγο βορειότερα του Καλλιανού, σε μέσο σταθμικό υψόμετρο 350. Απέχει περίπου 137 χλμ. ΝΑ. της Χαλκίδας.
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1875 και προσαρτήθηκε στον δήμο Καρύστου του νομού Ευβοίας. Το 1912 προσαρτήθηκε στην κοινότητα Καλλιανού. Με το ΦΕΚ 244Α - 04/12/1997 αποσπάστηκε από την κοινότητα Καλλιανού και προσαρτήθηκε στον δήμο Μαρμαρίου. Με το ΦΕΚ 87Α - 07/06/2010 αποσπάστηκε από τον δήμο Μαρμαρίου και προσαρτήθηκε στον δήμο Καρύστου.
Σημειώσεις
i. Άλλες, νεότερες πηγές αναφέρουν μικρότερα υψόμετρα (300, 250 ή 200) για τον οικισμό, ωστόσο η θέση που δίνει η εφαρμογή Google Earth για τον οικισμό είναι στα 350 μέτρα, σε συμφωνία με τις παλιές πηγές
Πηγές
Κατηγορία:Χωριά του νομού Εύβοιας Κατηγορία:Δήμος Καρύστου
Οθόνη
Οθόνη καλείται η συσκευή ή διάταξη συσκευών που επιτρέπει την προβολή εικόνων και πληροφοριών σε καθορισμένο χώρο στην επιφάνεια της. Υπάρχουν δυο βασικοί τύποι οθονών: αυτές που ανακλούν μια φωτεινή δέσμη όπως αυτή του κινηματογράφου ή ενός οικιακού κινηματογράφου (Αγγλικά home theater) και αυτές που εκπέμπουν φως χρησιμοποιώντας μια ηλεκτρονική διάταξη και ειδικές επιστρώσεις στην επιφάνεια τους (τηλεοράσεις, οθόνες ηλεκτρονικών υπολογιστών και κινητών τηλεφώνων και κάθε είδους ηλεκτρονικών συσκευών).
Εξωτερικοί σύνδεσμοι
Κατηγορία:Συσκευές Κατηγορία:Τεχνολογίες προβολής
Μάχη του Αχελώου (1359)
Το προοίμιο
Από τις αρχές του 14ου αι. η δύναμη τού δεσποτάτου της Ηπείρου μειωνόταν, ενώ οι Αλβανοί φύλαρχοι αύξαναν τον έλεγχό τους σε πολλές περιοχές τού δεσποτάτου. Ο Νικηφόρος Β΄ Ορσίνι, δεσπότης της Ηπείρου αποφάσισε να δημιουργήσει στενότερες σχέσεις με τη Σερβική Αυτοκρατορία, εγκαταλείποντας την προηγούμενη σύζυγό του Μαρία Καντακουζινή και νυμφευόμενος την αδελφή τής χήρας τού Στέφανου-Ούρου Δ΄ Ντουσάν. Οι Αλβανοί τού δεσποτάτου απείλησαν με εξέγερση, εάν ο Ορσίνι νυμφευτεί την αδερφή τής Ελένης της Βουλγαρίας και δεν ανακαλούσε τη Μαρία, η οποία ήταν μέλος της οικογένειας των Καντακουζηνών τη σύμμαχό τους. Ο Ορσίνι αναγκάστηκε να ανακαλέσει τη Μαρία, αλλά αποφάσισε να ξεκινήσει πόλεμο εναντίον των Αλβανών, για να σταματήσει την αυξανόμενη ισχύ τους στο δεσποτάτο.
Η μάχη
Ο Νικηφόρος Β΄ Ορσίνι συγκέντρωσε τις δυνάμεις του και βάδισε εναντίον των Αλβανών στις περιοχές, που είχαν εγκατασταθεί στην Αιτωλία, τη σύγχρονη δυτική Ελλάδα. Οι Αλβανοί συγκέντρωσαν τις δυνάμεις τους και υπό την ηγεσία τού Πέτρου Λόσα και πολέμησαν εναντίον του Ορσίνι στα τέλη της άνοιξης τού 1359 κοντά στον ποταμό Αχελώο. Οι Αλβανοί κέρδισαν τη μάχη, ενώ ο Ορσίνι σκοτώθηκε και ολόκληρος ο στρατός του καταστράφηκε.
Οι συνέπειες
Μετά το τέλος τού Νικηφόρου οι υπόλοιπες μεγάλες πόλεις στο δεσποτάτο της Ηπείρου, που κινδύνευαν να καταληφθούν από τα αλβανικά στρατεύματα, υποτάχθηκαν στον Συμεών Ούρεση και οι υπόλοιπες περιοχές τού Δεσποτάτου μοιράστηκαν μεταξύ αυτού και τού Ράντοσλαβ Χλάπεν. Ο Συμεών, μη μπορώντας να εκδιώξει τους Αλβανούς ηγέτες, προσπάθησε να διατηρήσει τον έμμεσο έλεγχο της Ηπείρου αναγνωρίζοντας τον Πέτρο Λόσα και τον Ιωάννη Σπάτα ως δεσπότες, στις περιοχές της Άρτας και τού Αγγελοκάστρου και τού Λεπάντο αντίστοιχα.
Αν και το μεγαλύτερο μέρος της Ηπείρου περιήλθε προσωρινά υπό αλβανική κυριαρχία, λόγω της επιμέρους φυλετικής τους δομής και της έλλειψης κεντρικής εξουσίας, οι Αλβανοί δεν αντικατέστησαν καμία υπάρχουσα ελληνική ή σερβική κυριαρχία με ένα συγκεντρωτικό αλβανικό κράτος. Ως επακόλουθο το 1366-67 μόνο η πόλη των Ιωαννίνων δεν βρισκόταν υπό τον αλβανικό έλεγχο.
Πηγές
Κατηγορία:Μεσαιωνική Ήπειρος Κατηγορία:Ιστορία της Αιτωλοακαρνανίας
Ανανιάδης
Το ελληνικό επώνυμο Ανανιάδης μπορεί να αναφέρεται σε κάποιο από τα παρακάτω πρόσωπα:
Μεταξάδα Μεσσηνίας
Η Μεταξάδα, αναφερόμενη παλαιότερα και ως το Σαμπρίκι, είναι ορεινός οικισμός κοντά στην Χώρα και υπάγεται διοικητικά στον Δήμο Πύλου - Νέστορος, του Νομού Μεσσηνίας.
Τοποθεσία
Η Μεταξάδα βρίσκεται περίπου 10 χιλιόμετρα προς τα βορειοανατολικά της Χώρας. Έχει υψόμετρο 538 μέτρα και απέχει 25 περίπου χιλιόμετρα από τις ακτές του Ιονίου Πελάγους. Κοντά στην Μεταξάδα βρίσκονται προς τα νότιά της, ο Στυλιανός και η Μεταμόρφωση, σε αποστάσεις 4 και 7 περίπου χιλιομέτρων αντίστοιχα και προς τα νοτιοανατολικά της το Μανιάκι σε απόσταση 8 περίπου χιλιομέτρων.
Ιστορία
Το χωριό, έχει μακρόχρονη ιστορία που ακολουθεί την ιστορία της Μεσσηνίας και της ευρύτερης περιοχής τόσο της Πυλίας, όσο και της Τριφυλίας. Η περιοχή του οικισμού, κατά την αρχαιότητα, ήταν τμήμα του βασιλείου του Νέστορα, της αρχαίας Πύλου. Ο σημερινός οικισμός Μεταξάδα (παλαιότερα Σαπρίκι) ήταν ένα από τα μεγαλύτερα κέντρα παραγωγής μεταξιού της Μεσσηνίας και εκεί οφείλει το πιθανότερο και τη σύγχρονη ονομασία του. Σύμφωνα με την τοπική παράδοση και η παλαιότερη ονομασία αντίστοιχα του χωριού Σκάρμιγκα ή Σκάρμηγκα (σήμερα η Μεταμόρφωση) πιθανώς προέρχεται από την κινεζική λέξη «Σκάρμινξ», που σημαίνει «δρόμος του μεταξιού». Το μετάξι μεταφερόταν στη συνέχεια μέσα από τον καρόδρομο, ο οποίος περνούσε από τα χωριά αυτά, προς το λιμάνι της Πύλου προς εξαγωγή ή/και περαιτέρω επεξεργασία. Η διαδρομή Σαπρίκι - λιμάνι Πύλου με φορτωμένα άλογα και μουλάρια, ήταν διάρκειας 8 ωρών περίπου. Οι μεταφορείς του μεταξιού ξεκινούσαν το απόγευμα από το Σαπρίκι, συνήθως έκαναν στάση στο Σκάρμηγκα για διανυκτέρευση και το πρωί συνέχιζαν το ταξίδι τους για την Πύλο.
Β΄ Ενετοκρατία
Την εποχή της Β΄ Ενετοκρατίας αναφερόταν δυο ξεχωριστά χωριά στην ευρύτερη περιοχή. Το ένα χωριό αναφερόταν ως Μεταξάδα (Metaxada ) ή Άνω Μεταξάδα (Metaxada alta ) και το άλλο χωριό ως Σαπρίκη ή Σαπρίκι (Saprichi ή Saprich ) Οι δυο οικισμοί αναφέρονται επίσης σε διάφορες απογραφές των Βενετών Προνοητών της Γαληνοτάτης Δημοκρατίας της Βενετίας, οι οποίες έγιναν στο χρονικό διάστημα της τριακονταετίας (1683/84-1715), κατά την οποία οι Βενετοί κατείχαν την Πελοπόννησο, μέσω της κτήσης τους (Stato da Mar), η οποία είναι γνωστή και ως Βασίλειο του Μορέως (1688-1715). Το χωριό Μεταξάδα (Metaxada), ανήκε, το 1689, στην επαρχία του Ναβαρίνου (Territorio di Navarin), ενώ το χωριό Σαπρίκι (Saprichi) ανήκε στην επαρχία της Αρκαδίας ή Αρκαδιάς (Territorio di Arcaadia). Οι επαρχίες αυτές ήταν οι δυο από τις 4 επαρχίες, στις οποίες χωριζόταν τότε το διαμέρισμα της Μεθώνης (επαρχία Φαναριού, επαρχία Αρκαδιάς, επαρχία Ναβαρίνου και επαρχία Μεθώνης). Με βάση την ενετική απογραφή Corner του 1689, το χωριό της Μεταξάδας είχε 17 κατοίκους και το χωριό του Σαπρικίου είχε 90 κατοίκους αντίστοιχα. Το χωριό Άνω Μεταξάδα (Metaxada alta) αναφέρεται ότι ανήκε, μετά το 1700, στην επαρχία της Μεθώνης (Territorio di Modon). Το χωριό Σαπρίκι, αναφερόταν ως Σαηρίκι ή Σαηρίκη κατά την Καταγραφή της Εκκλησιαστικής περιουσίας του 1699, ως Saprichi, στην απογραφή Grimani του 1700 και επίσης ως Saprichi στην απογραφή Pacifico/Alberghetti του 1704.
Νεότερη ιστορία
Επίσης το χωριό αναφερόταν τον 19ο αιώνα ως Sapriki σύμφωνα με τον Pouqueville το 1815, αλλά και σύμφωνα με την απογραφή του 1829, που έγινε από την «επιστημονική αποστολή του Μοριά» (Mission scientifique de Morée), τμήμα της γαλλικής αποστολής με την ονομασία Εκστρατεία του Μοριά (Expédition de Morée), η οποία ήταν αποστολή εκστρατευτικού σώματος 13.000-15.000 ανδρών, υπό την αρχηγία του Νικολάου - Ιωσήφ Μαιζώνος στην Πελοπόννησο, μεταξύ των ετών 1828 και 1833.
Διοικητική ιστορία
Το Σαμπρίκι προσαρτήθηκε, το 1835, στον παλαιό Δήμο Φλεσιάδος ή Φλεσσιάδος με έδρα αρχικά τον οικισμό Παιδεμένον (σήμερα η Φλεσιάδα) και λίγο αργότερα, από το 1840, τον οικισμό Λιγούδιστα (σήμερα η Χώρα), όπου και παρέμεινε ως το 1912 που ο δήμος αυτός καταργήθηκε. Το χωριό αναφέρεται, το 1853, επίσης σαν Σαμπρίκι στον β΄ τόμο των «Ελληνικών» του Ιάκωβου Ρίζου Ραγκαβή, ως χωριό του Δήμου Φλεσιάδος της Επαρχίας Τριφυλίας με πληθυσμό 174 κατοίκων, με βάση την απογραφή του 1851. Έδρα του Δήμου Φλεσιάδος τότε, βάση της ίδιας πηγής, ήταν η κωμόπολη Λιγούδιστα. Το χωριό από το 1835 ως το 1879 αναφερόταν επίσημα ως το Σαμπρίκι, ενώ από το 1879 ως το 1889 αναφερόταν ως Σαπρίκη. Από το 1889 ως το 1896 αναφερόταν ως το Σαπρίκιον και από το 1896 ως το 1907 ως το Σαπρίκι. Το 1899 το χωριό, όπως και ο Δήμος Φλεσιάδος, μεταφέρεται από το Νομό Μεσσηνίας και υπάγεται στον Νομό Τριφυλίας, για μια περίπου δεκαετία, ως το 1909, που επανέρχεται ξανά στον Νομό Μεσσηνίας, ως οικισμός της Επαρχίας Τριφυλίας. Από το 1907 ως και το 1927 το χωριό αναφερόταν και πάλι ως το Σαμπρίκι. Το 1912 το Σαμπρίκι προσαρτάται ως έδρα στην Κοινότητα Σαμπρικίου. Στην ίδια κοινότητα προσαρτήθηκαν επίσης οι οικισμοί Ποταμιά και Βεριστιά (ο Σταυρός). Το 1927 η Κοινότητα Σαμπρικίου και το Σαμπρίκι μετονομάζονται σε Κοινότητα Μεταξάδας και Μεταξάδα αντίστοιχα. Το χωριό παρέμεινε ως έδρα της Κοινότητας Μεταξάδας, με την αλλαγή της ονομασίας, από το 1912 ως το 1997, όταν τότε, στα πλαίσια των αλλαγών που επήλθαν στη τοπική αυτοδιοίκηση, μέσω του σχεδίου «Καποδίστριας», η Μεταξάδα υπήχθη στον κατηργημένο Δήμο Νέστορος, ως το 2010. Από το 2011, μετά τις νέες αλλαγές του σχεδίου «Καλλικράτης» η Μεταξάδα ανήκει πλέον στον νέο Δήμο Πύλου - Νέστορος. Ο δήμος αυτός, συστάθηκε με το Πρόγραμμα Καλλικράτης με την συνένωση των προϋπαρχόντων δήμων Κορώνης, Μεθώνης, Παπαφλέσσα, Πύλου, Νέστορος και Χιλιοχωρίων. Η Μεταξάδα σήμερα είναι η έδρα της Τοπικής Κοινότητας της Μεταξάδας του Δήμου Πύλου-Νέστορος, στην οποία υπάγονται και οι οικισμοί Ποταμιά και Σταυρός), οι οποίοι σήμερα και οι δυο τους, με βάση την απογραφή του 2011, είναι άνευ μόνιμων κατοίκων.
Κάτοικοι
Ο οικισμός, με βάση την απογραφή του 2011, έχει 109 μόνιμους κατοίκους, οι οποίοι απασχολούνται κυρίως σε διάφορες αγροτικές εργασίες. Επισήμανση: Ο πληθυσμός όπως αναφέρεται στο παραπάνω διάγραμμα, περιλαμβάνει το συνολικό άθροισμα των κατοίκων του οικισμού Μεταξάδα και του οικισμού Σαπρίκι, οι οποίοι οικισμοί,  στην ενετική απογραφή του 1689 αναφέρονταν ξεχωριστά, ως εξής:
Κτίρια – εκδηλώσεις – αξιοθέατα
Εκτός από τα παραδοσιακά σπίτια, υπάρχει η εκκλησία του χωριού, ο Ενοριακός Ιερός Ναός του Αγίου Αθανασιου, οποίος υπάγεται στην Ιερά Μητρόπολη Τριφυλίας και Ολυμπίας και εορτάζεται στις 18 Ιανουαρίου. Διάφορες εκδηλώσεις όπως είναι οι ιπποδρομίες της Μεταξάδας, οι οποίες είναι πολύ γνωστές, στους κατοίκους της ευρύτερης περιοχής, αλλά και άλλα πολιτιστικά δρώμενα, πραγματοποιούνται επίσης κατά τη διάρκεια του πανηγυριού, που γίνεται κάθε χρόνο στο χωριό, με αφορμή τη γιορτή του Αγίου Γεωργίου, καθώς κοντά στο χωριό υπάρχει και το παλαιό και ιστορικό Μοναστήρι της Μεταξάδας, το οποίο είναι αφιερωμένο στον Άγιο Γεώργιο και είναι ένα από τα σημαντικά μνημεία της μεταβυζαντινής εποχής στην περιοχή.
Ιερά Μονή Μεταξάδας
Κοντά στο χωριό βρίσκεται ο Ιερός Ναός του Αγίου Γεωργίου, εντός της παλαιάς Μονής, που ήταν γνωστή και ως η Μονή του Αγίου Γεωργίου, ή Μοναστήρι του Αγίου Γεωργίου ή Ιερά Μονή της Αγιάς ή Μοναστήρι της Αγιάς ή Μοναστήρι της Αγυιάς ή απλά αναφερομένης ως το Μοναστήρι της Μεταξάδας, το οποίο υπάγεται επίσης στην Ιερά Μητρόπολη Τριφυλίας και Ολυμπίας.
Εξωτερικοί σύνδεσμοι
Κατηγορία:Χωριά του νομού Μεσσηνίας Κατηγορία:Δήμος Πύλου - Νέστορος
Ιωάννης Βογάς
Ο Ιωάννης Βογάς ήταν Βυζαντινός στρατηγός τού 10ου αι. Το 917 στάλθηκε στους Πετσενέγους για να σχηματίσει συμμαχία εναντίον της Βουλγαρίας κατά τη διάρκεια τού Πολέμου του 913–927, αλλά παρόλο που μπόρεσε να δωροδοκήσει μερικούς από τους αρχηγούς των φυλών τους, ο βυζαντινός μέγας δούκας (ναύαρχος) Ρωμανός Λεκαπηνός δεν κατάφερε να τους μεταφέρει με πλοία στον Δούναβη. Την ίδια περίοδο ολόκληρος ο βυζαντινός στρατός καταστράφηκε στη μάχη τού Αχελώου από τους Βούλγαρους υπό τον τσάρο Συμεών Α΄. Μετά την επιστροφή τους στην Κωνσταντινούπολη, ο Βογάς και ο Ρωμανός ήταν μεταξύ των ευγενών, που κατηγορήθηκαν για την ήττα.
Βιβλιογραφικές αναφορές
Κατηγορία:Βυζαντινοί των Βυζαντινοβουλγαρικών Πολέμων Κατηγορία:Βυζαντινοί του 10ου αιώνα Κατηγορία:Βυζαντινοί στρατηγοί
Ανθρωπομορφισμός
μικρογραφία|Ο Θεός δημιουργεί τον Αδάμ, λεπτομέρεια από τις τοιχογραφίες της [[Καπέλα Σιξτίνα του Μικελάντζελο.]] Γενικά με τον όρο ανθρωπομορφισμός στην σημερινή, καθημερινή μας ζωή νοείται η προσπάθεια του ανθρώπου να αποδώσει σε μη ανθρώπινα όντα, αντικείμενα, φυσικά ή υπερφυσικά φαινόμενα, ανθρώπινες ιδιότητες ή μορφή. Ο όρος χρησιμοποιείται επίσης στην τέχνη για να αποδώσει την τάση του καλλιτέχνη να μεταφέρει τα νοήματά του με ανθρώπινες μορφές. Στην Οδύσσεια είναι η αντίληψη και η παράσταση ενός θεού με μορφή και ιδιότητες ανθρώπου. Παρόλα αυτά δεν πρέπει να μπερδεύεται με την ενανθρώπιση ή την θεϊκή επιφάνεια.
Ανθρωπομορφισμός στην έννοια θεός
Ο ανθρωπομορφισμός ήταν ένα από τα ιδιαίτερα χαρακτηριστικά των Θεών στην αρχαία ελληνική θρησκεία και μυθολογία.
Γενικότερο χαρακτηριστικό των ελληνικών θεοτήτων είναι ακριβώς αυτός ο ανθρωπομορφισμός τους, η τάση δηλαδή να αποδίδονται στους θεούς ανθρώπινα χαρακτηριστικά, τόσο αδυναμίες όσο και αρετές. Είναι χαρακτηριστικό το γεγονός ότι σε όλες τις αναπαραστάσεις των ελληνικών θεοτήτων, αυτές εμφανίζονται με ανθρώπινη μορφή.
Ότι ισχύει για την αναπαράσταση της εξωτερικής εμφανίσεως των θεοτήτων, ισχύει και για το χαρακτήρα τους. Οι Ολύμπιοι θεοί αν κι έχουν κι αυτοί πολλές αδυναμίες αν κι αυτοί ζητούν μερικές φορές θυσίες, είναι πραγματικά σε πολύ μεγάλο βαθμό προσιτοί στους ανθρώπους, συχνά κατεβαίνουν ανάμεσα στους θνητούς για να τους βοηθήσουν ή να τιμωρήσουν ή και να συμμετάσχουν στις γιορτές τους. Οι μυθικοί ήρωες έχουν θεούς που τους προστατεύουν αλλά όχι μόνο οι ήρωες ακόμα κι οι απλοί άνθρωποι έχουν «δικούς» τους θεούς.
Σε πολλούς δε λαούς προηγμένους (από τη παρατήρηση) πνευματικά, όπως οι αρχαίοι Έλληνες, ο ανθρωπομορφισμός υπήρξε βολικότερος στις θεϊκές παραστάσεις ή και σε αυτές τις εκ παρατηρήσεως παραστάσεις του, που τις αναβίβαζε σε θεότητες. Αλλά και η Ιουδαϊκή θρησκεία και η Μουσουλμανική καίτοι απαγορεύουν την απεικόνιση του «Θείου» τουλάχιστον με ανθρωπομορφισμό τον εννοούν (να ομιλεί, να σκέπτεται και να αποφασίζει). Μάλιστα κατά τους πρώτους χρόνους του Χριστιανισμού δημιουργήθηκε και αίρεση των «Ανθρωπομορφισμών» που υποστήριζαν ότι αφού ο Θεός έπλασε τον άνθρωπο κατ' εικόνα και καθ' ομοίωσην άρα ο Θεός έχει μορφή ανθρώπου.
Από την αρχαιότητα όμως φαίνεται πως η φιλοσοφία πολέμησε τον όρο αυτόν, έστω και αν δεν κατάφερε τίποτα. Πρώτος που φέρεται να κατακρίνει τον ανθρωπομορφισμό ήταν ο Ξενοφάνης ο Ελεάτης ο οποίος υποστήριζε «εν τάχει» ότι: όπως ο άνθρωπος έτσι και τα ζώα βόες και ελέφαντες θα πιστεύουν τους δικούς τους θεούς ως βόες και ελέφαντες! Μετά τον Ξενοφάνη πολλοί αρχαίοι φιλόσοφοι καταδίκασαν τον ανθρωπομορφισμό τους οποίους ακολούθησαν αργότερα και Πατέρες της χριστιανικής Εκκλησίας αλλά και άλλων δογμάτων για να φθάσουν να καταφέρονται για τα πρόσωπα της Ελληνικής Μυθολογίας αποκαλώντας τελικά και γενικά όλως αυθαίρετα, τους Έλληνες, «ειδωλολάτρες».
Στη λογοτεχνία
Στη λογοτεχνία κλασσικό παράδειγμα ανθρωπομορφισμού είναι η μορφή των ζώων στους μύθους του Αισώπου αλλά και στην μετέπειτα κλασσική παγκόσμια λογοτεχνία. Όλες ανεξαίρετα οι τέχνες άντλησαν τα θέματά τους από τον ανθρωπομορφισμό, με χαρακτηριστικό παράδειγμα τα παιδικά καρτούν τα οποία αποτέλεσαν τους πρόδρομους των σημερινών φανταστικών ηρώων των ηλεκτρονικών παιχνιδιών.
Ο ανθρωπομορφισμός στη λογοτεχνία και σε άλλα μέσα οδήγησε σε μια υποκουλτούρα γνωστή ως furry fandom, η οποία προωθεί και δημιουργεί ιστορίες και έργα τέχνης που αφορούν τα ανθρωπομορφικά ζώα και την εξέταση και ερμηνεία της ανθρωπινότητας μέσω του ανθρωπομορφισμού.
Αστρονομία, µετεωρολογία
Δεν θα πρέπει ακόμη όμως, να αγνοείται ότι η Αστρονομία και η Μετεωρολογία από τον ανθρωπομορφισμό ξεκίνησαν και διατηρούν αυτόν ιστορικά και επ΄ αυτού συνεχίζουν, όπως και οι άνθρωποι τις γνώσεις και τις ιδέες τους στα εκπονούμενα προγράμματά τους σήμερα.
Ώστιν Άρις
Ο Ντάνιελ Χίλι Σόλγουντ Τζ. (γεν. 15 Απριλίου 1978), είναι Αμερικάνος επαγγελματίας παλαιστής, που έχει συμβόλαιο με το TNA Wrestling και είναι γνωστότερος ως "Ώστιν Άρις".
Ο Άρις είναι γνωστός και για την πορεία του στο Ring of Honor, όπου και είναι ο μόνος που κράτησε δύο φορές το Παγκόσμιο Πρωτάθλημα της εταιρίας.
Καριέρα στο TNA Wrestling (2005-2007, 2011-)
Απο το 2005 μέχρι το 2007 ο Άρις πάλευε στο TNA, όμως αποχώρησε λόγω κάποιων προβλημάτων με την εταιρεία. Το 2011, το TNA άρχισε να προσεγγίζει τον Άρις για ενδεχόμενη συνεργασία. Αυτό τελικά έγινε αφού στις 10 Ιουλίου 2011 στο Destination X, ο Ώστιν Άρις νίκησε τους Τζακ Έβανς, Λόου Κι και Ζίμα Άιον, για να αποκτήσει συμβόλαιο με το TNA. Στο εβδομαδιαίο Impact Wrestling, o Ώστιν άρχισε μια κόντρα με τον Άλεξ Σέλεϊ. Στο Hardcore Justice, ο Ώστιν πάλεψε με τον Άλεξ Σέλεϊ και με τον Πρωταθλητή Κατηγορίας Χ, Μπράιαν Κέντρικ, αλλά δεν κατάφερε να νικήσει.
Στις 18 Αυγούστου στο Impact Wrestling, ο Ώστιν νίκησε έναν αγώνα οκτώ ατόμων και έγινε ο πρώτος διεκδικητής του Τίτλου Κατηγορίας Χ. Στο No Surrender, ο Ώστιν Άρις νίκησε τον Μπράιαν Κέντρικ και έγινε ο νέος πρωταθλητής. Στη συνέχεια, υπερασπίστηκε το τίτλο του κόντρα στον Μπράιαν Κέντρικ στο Bound for Glory, στους Τζέσι Σόρενσεν και Κιντ Κας στο Turning Point και απέναντι στον Κιντ Κας στο Final Resolution. Το 2012 συνέχισε να διατηρεί το τίτλο, κόντρα στους Τζέσι Σόρενσεν, Κιντ Κας και Ζίμα Άιον στο Genesis, ενώ νίκησε και τον Άλεξ Σέλεϊ στο Against All Odds. Στις 12 Μαρτίου, ο Ώστιν Άρις έγινε ο μακροβιότερος πρωταθλητής Κατηγορίας Χ, αφού έσπασε το ρεκόρ του 2005, που σημειώθηκε απο τον πρώην πρωταθλητή Κρίστοφερ Ντάνιελς. Μετά, άρχισε μια κόντρα με τον Ζίμα Άιον και τον νίκησε στο Victory Road.
Ο Ώστιν Άρις έγινε face (δηλαδή αγαπητός στο κοινό), όταν συμμάχησε με τον Τζέιμς Στορμ και νίκησαν τους Μπόμπι Ρουντ και Μπούλι Ρέι. Αργότερα, άρχισε μια κόντρα με τον Μπούλι Ρέι και στο Lockdown, η ομάδα που συμμετείχε ο Άρις νίκησε την ομάδα που συμμετείχε ο Ρέι. Στις 10 Μαΐου στο Impact Wrestling, ο Ώστιν Άρις υπερασπίστηκε για άλλη μια φορά τον τίτλο του, νικώντας τον Ζίμα Άιον. Στο Sacrifice, νίκησε τον Μπούλι Ρέι, σε αγώνα που δεν τέθηκε υπό διεκδίκηση το πρωτάθλημα. Στις 19 Μαΐου, ο Άρις ανακοίνωσε πως υπέγραψε νέο συμβόλαιο με το TNA Wrestling. Ο Άρις υπερασπίστηκε τον τίτλο του στο Slammiversary ενάντια στον Σαμόα Τζο. Στη συνέχεια δήλωσε πως δεν του αρκεί ο τίτλος Κατηγορίας Χ και ότι ήθελε κάτι περισσότερο. Ο Γενικός Διευθυντής, Χαλκ Χόγκαν, του απάντησε πως πρέπει να εγκαταλείψει τον τίτλο Κατηγορίας Χ, αν θέλει αγώνα για τον Παγκόσμιο τίτλο και ο Άρις συμφώνησε.
Στο Destination X, ο Άρις νίκησε τον πρωταθλητή Μπόμπι Ρουντ και έγινε ο νέος πρωταθλητής. Στο Hardcore Justice, ο Άρις υπερασπίστηκε το τίτλο του κόντρα στο Μπόμπι Ρουντ, σε έναν επαναληπτικό αγώνα. Στη συνέχεια, ένα νέο γκρουπ, οι Έισις εντ Έιτς (Aces & 8's) άρχισε να επεμβαίνει σε αγώνες του Impact Wrestling και άρχισε κόντρα με τον Άρις. Στο No Surrender, ο Άρις αντιμετώπισε τον αρχηγό τους, όμως ο αγώνας διακόπηκε και άρχισε καβγάς μεταξύ του γκρουπ και αρκετών παλαιστών της εταιρείας. Τον Οκτώβριο στο Bound for Glory, ο Άρις έχασε το Παγκόσμιο Πρωτάθλημα απο τον Τζεφ Χάρντι. Μετά απο την απώλεια του τίτλου του, ο Άρις στράφηκε εναντίον του Χάρντι και αυτό τον έκανε αντιπαθή στο κοινό. Μαζί με τον πρώην εχθρό του τον Μπόμπι Ρουντ, αποφάσισαν να στερήσουν το πρωτάθλημα απο τον Χάρντι. Τον Ιανουάριο του 2013 στο Genesis, οι δυο τους αντιμετώπισαν τον Τζεφ Χάρντι, με τον τελευταίο να νικά. Στα τέλη του μήνα, οι δυο τους κατάφεραν να νικήσουν τους Τσάβο Γκερέρο και Χερνάντεζ, για να γίνουν οι νέοι Ομαδικοί Πρωταθλητές. Τον Απρίλιο έχασαν τους τίτλους και απέτυχαν να τους επανακτήσουν. Τον Ιούνιο, ο Ώστιν Άρις για δεύτερη φορά στην καριέρα του, έγινε ο Πρωταθλητής Κατηγορίας Χ, χάνοντας σύντομα το πρωτάθλημα. Τον Δεκέμβριο ο Ώστιν νίκησε τον Κρις Σέιμπιν και πήρε πίσω το Πρωτάθλημα Κατηγορίας Χ. Με την είσοδο του 2014, ο Ώστιν έχασε τον τίτλο απο τον Σέιμπιν. Ωστόσο ο Ώστιν κατέκτησε για τέταρτη φορά τον τίτλο και τον κράτησε μέχρι τον Μάρτιο. Έπειτα έχασε σε έναν αγώνα για τον Τίτλο Βαρέων Βαρών στο Slammiversary. Τον Ιούλιο κατάφερε να κερδίσει το Πρωτάθλημα Κατηγορίας Χ για πέμπτη φορά.
Πηγές
Κατηγορία:Επαγγελματίες Παλαιστές Κατηγορία:Επαγγελματίες Παλαιστές του TNA
Αρμιάνσκ
thumb|250px|Ισθμός του Περεκόπ.
Το Αρμιάνσκ (ουκρανικά: Армянськ, ρωσικά: Армянск, αρμενικά: Արմյանսկ, κριμαϊκά: Ermeni Bazar) είναι πόλη της Αυτόνομης δημοκρατίας της Κριμαίας στη νότια Ουκρανία. Η πόλη βρίσκεται περίπου 140 χιλιόμετρα βόρεια της πρωτεύουσας της Κριμαίας, Συμφερόπολης, δίπλα στον ισθμό του Περεκόπ. Το Αρμιάνσκ ιδρύθηκε στις αρχές του 18ου αιώνα από Αρμένιους και Έλληνες, που είχαν έρθει από την κοντινή πόλη Περεκόπ. Το πρώτο όνομα της πόλης ήταν Ερμένι Μπαζάρ (δηλαδή «αρμένικη αγορά» στη γλώσσα των Τατάρων της Κριμαίας).
Εξωτερικοί σύνδεσμοι
Κατηγορία:Πόλεις της Κριμαίας
Άαγκε του Ρόσενμπορκ
O Άαγκε, (Aage, 10 Ιουνίου 1887 - 19 Φεβρουαρίου 1940) από τον Οίκο του Γκλύκσμπουρκ ήταν πρίγκιπας της Δανίας και μετά τον μοργανατικό γάμο του κόμης του Ρόσενμπορκ. Ήταν αξιωματικός της Γαλλικής Λεγεώνας των Ξένων.
Ηρακλέων
Ο Ηρακλέων (-175) ήταν γνωστικός, ένας από τους μαθητες του Βαλεντίνου, και έζησε τον 2ο αιώνα μ.Χ.
Άαγκε του Ρόσενμπορκ
Βιογραφία
Ήταν ο πρωτότοκος γιος του Βάλντεμαρ πρίγκιπα και ναυάρχου της Δανίας (αδελφού του Γεωργίου Α΄ της Ελλάδας) και της Μαρίας της Ορλεάνης, κόρης του Ροβέρτου δούκα του Σαρτρ. Ο Άαγκε-Χριστιανός-Αλέξανδρος-Ροβέρτος γεννήθηκε στην Κοπεγχάγη.
Ηρακλέων
Βιογραφία
Υπήρξε μαθητής του Βαλεντίνου, και σύμφωνα με τον Κλήμεντα Αλεξανδρείας ο πιο διάσημος από τους μαθητές του. Μαζί με τον Ωριγένη ο Κλήμης διασώζει αποσπάσματα έργων του Ηρακλέωνα.
Άαγκε του Ρόσενμπορκ
Βιογραφία
Το 1909 εισήλθε στον Δανικό στρατό και το 1913 έγινε υπολοχαγός. Κατά τον Α΄ Παγκόσμιο Πόλεμο υπηρέτησε για ένα έτος ως παρατηρητής στην Ιταλία. Όταν επέστρεψε στη Δανία προήχθη σε λοχαγό. Το 1914 νυμφεύτηκε τη Ματίλντα Κάλβι χωρίς τη βασιλική άδεια · επειδή ο γάμος ήταν μοργανατικός παραιτήθηκε από τον τίτλο του πρίγκιπα της Δανίας και τη σειρά διαδοχής και έλαβε τον τίτλο του κόμη του Ρόσενμπορκ. Η θέση του στη σειρά διαδοχής έγινε μετά τα μέλη της βασιλικής Οικογένειας και πριν από τα μέλη της Κυβέρνησης.
Ηρακλέων
Θεολογικές απόψεις
Με τον Ηρακλέωνα μικραίνει το χάσμα ανάμεσα στον χριστιανισμό και τον Γνωστικισμό, αφού θεωρεί την Παλαιά Διαθήκη ως ένα προστάδιο της Καινής Διαθήκης. Ο αντινομισμός αμβλύνεται. Επίσης ταυτίζει το Λόγο με το Σωτήρα και το Δημιουργό. Το ανθρώπινο γένος το διακρίνει σε τρεις ομάδες: τους χοϊκούς, τους ψυχικούς και τους πνευματικούς. Οι πρώτοι είναι φυσικά τέκνα του διαβόλου. Σύμβολο των δεύτερων είναι ο Ιωάννης ο Βαπτιστής. Οι τελευταίοι συγκροτούν την «πραγματική» Εκκλησία.
Άαγκε του Ρόσενμπορκ
Βιογραφία
Το 1922 ζήτησε την άδεια από τον εξάδελφό του Χριστιανό Ι΄ της Δανίας, όπως προέβλεπε ο νόμος, για να αφήσει το στρατό και να ακολουθήσει τη Γαλλική Λεγεώνα των Ξένων. Μετά από διαπραγματεύσεις μεταξύ των κυβερνήσεων της Δανίας και της Γαλλίας, εισήλθε στη Λεγεώνα ως λοχαγός. Έπειτα από ένα έτος εστάλη στο Μαρόκο, στον Πόλεμο του Ριφ (1920-25). Πυροβολήθηκε στο αριστερό πόδι και γι' αυτό έλαβε το Σταυρό του Πολέμου. Κατά την 17ετή υπηρεσία του εκεί έλαβε το βαθμό του αντισυνταγματάρχη και τη διάκριση της Λεγεώνος της Τιμής. Το 1927 εξέδωσε το βιβλίο "Μία βασιλική περιπέτεια" στα αγγλικά για την περίοδό του στη Λεγεώνα των Ξένων.
Ηρακλέων
Συγγραφικό έργο
Έγραψε Υπόμνημα εις το Ευαγγέλιον του Ιωάννου, ενώ οι ερευνητές του αποδίδουν το σε κοπτική γλώσσα γραμμένο γνωστικό Περί των τριών φύσεων.
Άαγκε του Ρόσενμπορκ
Βιογραφία
Το 1940 απεβίωσε από πλευρίτιδα στην Τάζα του Μαρόκου και τάφηκε στο αρχηγείο της Λεγεώνας στο Σιντί Μπελ Αμπές της Αλγερίας. Πριν εγκαταλείψει η Λεγεώνα το 1962 την Αλγερία, αποφάσισε ότι τρεις σοροί μελών της έπρεπε να ταφούν στο νέο αρχηγείο της στο Ωμπάνι της νότιας Γαλλίας. Η σορός τού Άαγκε επιλέχθηκε ως αντιπροσωπευτικό δείγμα των ξένων αξιωματικών στη Λεγεώνα· βρίσκεται μεταξύ της σορού τού Πωλ-Φρεντερίκκ Ρολέ στρατηγού και "πατέρα" της Λεγεώνας και της σορού τού λεγεωνάριου Τσίμερμανν στην πόλη Πουυλουπιέ στο Στόμιο του Ροδανού.
Οικογένεια
Νυμφεύτηκε το 1914 τη Ματίλντα Κάλβι, κόρη του Κάρλο-Τζόρτζο Κάλβι κόμη του Μπέργκολο και είχε τέκνα:
Ηρακλέων
Πηγές
Κατηγορία:Γνωστικισμός
Άαγκε του Ρόσενμπορκ
Αναφορές σε πηγές
Κατηγορία:Οίκος του Γκλύξμπουργκ
Κατηγορία:Πρίγκιπες της Δανίας
Χριστιανική Μεταρρυθμισμένη Εκκλησία στη Βόρεια Αμερική
Η Χριστιανική Μεταρρυθμισμένη Εκκλησία στη Βόρεια Αμερική ή Χριστιανική Αναμορφωμένη Εκκλησία στη Βόρεια Αμερική (αγγλ.: Christian Reformed Church in North America ή εν συντομία CRCNA), είναι Προτεσταντικό Χριστιανικό εκκλησιαστικό δόγμα στις Ηνωμένες Πολιτείες και τον Καναδά, με Καλβινιστική και Ευαγγελική θεολογία.
Έχοντας τις ρίζες της στην Ολλανδική Μεταρρυθμισμένη Εκκλησία, η Χριστιανική Μεταρρυθμισμένη Εκκλησία ιδρύθηκε από τον Γκίσμπερτ Χάαν και ολλανδούς μετανάστες που εγκατέλειψαν την Μεταρρυθμισμένη Εκκλησία στην Αμερική το 1857. Σήμερα αριθμεί περίπου 250.000 μέλη σε περισσότερες από 1.100 κοινότητες. Είναι μέλος της Παγκόσμιας Κοινωνίας Αναμορφωμένων Εκκλησιών.
Εξωτερικοί σύνδεσμοι
Κατηγορία:Προτεσταντικές εκκλησίες
Πρασές Χανίων
Ο Πρασές είναι χωριό και έδρα ομώνυμης κοινότητας του δήμου Πλατανιά στην περιφερειακή ενότητα Χανίων της Κρήτης. Ανήκε στην Επαρχία Κυδωνίας. Απέχει 31 χιλιόμετρα από τα Χανιά και είναι κτισμένος σε υψόμετρο 480 μέτρα. Το όνομα του χωριού προέρχεται από τη λέξη πρασιά, η οποία αναφέρεται σε φυτώριο.
Ιστορικά στοιχεία
Το χωριό αναφέρεται από τον Φραντσέσκο Μπαρότσι το 1577 ως Prassea, στην επαρχία Κυδωνίας. Στην ενετική απογραφή του 1583 από τον Καστροφύλακα αναφέρεται ως Prassea με 94 κατοίκους και 21 οφειλόμενες αγγαρίες. Kαι ο Φραντσέσκο Μπαζιλικάτα το 1630 αναφέρει το χωριό ως Prassea. Στην αιγυπτιακή απογραφή του 1834 αναφέρεται ως Prases μαζί με άλλα χωριά της περιοχής των Λάκκων. Ο Μιχαήλ Χουρμούζης αναφέρει το χωριό στο έργο του Κρητικά, το 1842, ως Πρασιές. Το 1881 ανήκε στον δήμο Λάκκων και σύμφωνα με την απογραφή είχε αμιγώς χριστιανικό πληθυσμό, με 263 κατοίκους. Στην απογραφή του 1900 είχε 329 κατοίκους και υπαγόταν στον ίδιο δήμο. Το 1920 είχε οριστεί έδρα ομώνυμου αγροτικού δήμου. Το 1925 το χωριό ορίστηκε έδρα ομώνυμης κοινότητας μέχρι την Καποδιστριακή διοικητική διαίρεση το 1997, όταν εντάχθηκε στον τότε δήμο Μουσούρων.
Το 1941 κατά την διαδικασία έρευνας για υποτιθέμενους ακρωτηριασμούς των Γερμανών από Κρητικούς πολίτες κατά την μάχη της Κρήτης, η γερμανική διοίκηση υπό τον στρατηγό Brӓuer κατέγραψε στο χωριό την εκτέλεση εξακοσίων ενενήντα οκτώ ατόμων κατηγορούμενων ως ατάκτων και εκατόν ογδόντα ανδρών, οι οποίοι εκτελέστηκαν σύμφωνα με το άρθρο 4 "Εξολόθρευση του άρρενος πληθυσμού της περιοχής" του Πτεράρχου επικεφαλής της Μάχης της Κρήτης, Kurt Student.
Απογραφές πληθυσμού
Αναλυτικά η δημογραφική πορεία του χωριού σύμφωνα με τις απογραφές:
Σημεία ενδιαφέροντος
Στον συνοικισμό Ασκίδια ή Σκίδια βρίσκεται ο ναός του Αγίου Νικολάου. Ο ναός είναι μονόχωρος καμαρόσκεπος και στο εσωτερικό του σώζονται τοιχογραφίες, καθώς και τμήμα της κτητορικής επιγραφής. Εντός του ναού υπάρχουν τα χαράγματα 1513, 1527 και 1529. Ο οικισμός αναπτυσσόταν αρχικά κατά μήκος του ποταμού, ενώ ο καινούργιος οικισμός αναπτύσσεται κατά μήκος του δρόμου. Κοντά στο χωριό βρίσκεται φαράγγι το οποίο διασχίζεται από μονοπάτι μήκους 5 χιλιομέτρων.
2351 Ο' Χίγκινς
Ο Ο' Χίγκινς (O'Higgins) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,8. Ανακαλύφθηκε το 1964 από το προσωπικό του Πανεπιστημίου της Ιντιάνα (Αστεροσκοπείο "Goethe Link" στο Μπρούκλυν της Ιντιάνα), και πήρε το όνομά του προς τιμή του αγωνιστή της ανεξαρτησίας της Χιλής Μπερνάρδο Ο' Χίγκινς.
Φυσικά χαρακτηριστικά
Τα κυρίως φυσικά χαρακτηριστικά του Ο' Χίγκινς είναι άγνωστα. Ο Ο' Χίγκινς περιστρέφεται γύρω από τον εαυτό του μία φορά κάθε 4 ώρες 47 λεπτά και 20 δευτερόλεπτα.
Εξωτερικοί σύνδεσμοι
Ο Χίγκινς
Βαλκανικοί Αγώνες Στίβου 1930 – Άλμα εις τριπλούν ανδρών
Το άλμα εις τριπλούν ανδρών στους Βαλκανικούς Αγώνες Στίβου 1930 πραγματοποιήθηκε στις 12 Οκτωβρίου στο Παναθηναϊκό Στάδιο.
Στο αγώνισμα αυτό, η Ελλάδα κέρδισε το χρυσό και το χάλκινο μετάλλιο. Πρωταθλητής αναδείχθηκε ο Νικόλαος Παπανικολάου μπροστά από τον Γιουγκοσλάβο Στέβαν Μιόκοβιτς. Το χάλκινο μετάλλιο κατέκτησε ο Κ. Καστρινάκης. Η Ελλάδα κέρδισε το αγώνισμα για δεύτερη συνεχόμενη χρονιά.
Τελικός
Ο τελικός πραγματοποιήθηκε στις 12 Οκτωβρίου.
Μετέχουσες χώρες
Κάποιες από τις χώρες που συμμετείχαν στο αγώνισμα ήταν:
• 4
Πίνακας μεταλλίων (1929—1930)
Το συνολικό υπόλοιπο μεταλλίων στο άλμα εις τριπλούν ανδρών μετά τους Βαλκανικούς Αγώνες 1930.
Πάπας Αδεοδάτος Α΄
Ο Πάπας Αδεοδάτος Α΄ (Papa Adeodato I, 570 - 8 Νοεμβρίου 618), αποκαλούμενος επίσης Θεόδοτος (Deusdedit), ήταν Πάπας από τις 19 Οκτωβρίου του 615 μέχρι τον θάνατό του το 618. Μερικές φορές ο Πάπας Αδεοδάτος Β΄ ονομάζεται Adeodatus (χωρίς σειρά) καθώς ο Αδεοδάτος Α΄ είναι γνωστός μερικές φορές ως Πάπας Θεόδοτος  (Deusdedit). Η μνήμη του εορτάζεται στις 8 Νοεμβρίου.
Βιογραφικά στοιχεία
Γεννήθηκε στη Ρώμη και ήταν γιος ενός υποδιακόνου. Σύμφωνα με την παράδοση υπήρξε ο πρώτος Πάπας που έκανε χρήση των σφραγίδων (bullae, μετέπειτα παπικές βούλες) στα παπικά έγγραφα.
Αποτελεί τον πρώτο ιερέα που εξελέγη Πάπας από την εποχή του Ιωάννη Β΄ το 533. Ήταν ιερέας επί 40 χρόνια προτού γίνει Ποντίφικας και εκπροσωπεί το δεύτερο κύμα της αμφισβήτησης κυριαρχίας των Γρηγοριανών, με πρώτο κύμα εκείνο των Σαβινιανών. Έχρισε περί τους 14 ιερείς και αυτές ήταν οι πρώτες τέτοιες ενέργειες από την εποχή του Ποντιφικάτου του αγίου Γρηγορίου.
Εξελέγη Πάπας στις 13 Νοεμβρίου του 615 και διακρίθηκε για το ζήλο του και τη φιλανθρωπική του δραστηριότητα. Ενθάρρυνε και υποστήριξε τον κλήρο, ο οποίος ήταν γενικά φτωχός λόγω των πολιτικών ταραχών της εποχής.
Είναι χαρακτηριστικό, ότι απέδωσε στους κληρικούς τα εκκλησιαστικά προνόμια που τους είχαν αφαιρέσει οι προκάτοχοι του για να τα παραχωρήσουν στους μοναχούς.
Παραδειγματικές ήταν οι προσπάθειες που κατέβαλε ο ίδιος για την ανακούφιση των ανθρώπων όταν συνέβη ένας μεγάλος σεισμός και μια επιδημία λέπρας. Σήμερα σώζεται μία «βούλα» από την εποχή του Ποντιφικάτου του, με τον Καλό Ποιμένα εν μέσω προβάτων και στο κάτω μέρος τα γράμματα Α και Ω στην εμπρόσθια όψη και με την επιγραφή στη λατινική γλώσσα: Deusdedit Papæ στην πίσω όψη. Μετά το θάνατό του, που συνέβη στις 8 Νοεμβρίου του 618, τον διαδέχθηκε στο παπικό αξίωμα ο Βονιφάτιος Ε΄.
Παραπομπές
Κατηγορία:Πάπες Κατηγορία:Ιταλοί Πάπες Κατηγορία:Ιταλοί Ρωμαιοκαθολικοί άγιοι Κατηγορία:Πάπες 7ου αιώνα Αδεοδάτος Α΄ Κατηγορία:Βυζαντινοί του 7ου αιώνα
Προεδρικό διάταγμα
Προεδρικό διάταγμα (συντομογραφία: ΠΔ) καλείται στην ελληνική έννομη τάξη το θέσπισμα που εκδίδεται από τον Πρόεδρο της Δημοκρατίας ως αρχηγό του κράτους. Γενικά, τα διατάγματα είναι πράξεις που εκδίδονται αποκλειστικά από τον ανώτατο άρχοντα του κράτους. Κατά τις περιόδους της βασιλείας στην Ελλάδα, ο εκάστοτε βασιλέας (ή ελλείψει αυτού, ο διορισμένος αντιβασιλέας) εξέδιδε τα αντίστοιχα βασιλικά διατάγματα.
Ανδρέας Γεωργίου (ηθοποιός)
Ο Ανδρέας Γεωργίου (Λονδίνο ,18 Απριλίου 1982) είναι Ελληνοκύπριος σκηνοθέτης και ηθοποιός.
Προεδρικό διάταγμα
Τα προεδρικά διατάγματα, όπως κάθε πράξη του Προέδρου της Δημοκρατίας, πρέπει να φέρουν προσυπογραφή του αρμοδίου υπουργού (η περισσοτέρων του ενός αρμοδίων υπουργών). Ο κανόνας της προσυπογραφής κάθε πράξεως του Προέδρου της Δημοκρατίας από μέλος της κυβερνήσεως συνέχεται με την αρχή του ανευθύνου του Προέδρου της Δημοκρατίας, σύμφωνα με την οποία ο Πρόεδρος της Δημοκρατίας δεν φέρει ευθύνη για τις πράξεις του. Οι ελάχιστες περιπτώσεις προεδρικών διαταγμάτων που δεν απαιτείται να προσυπογραφούν από αρμόδιο υπουργό αφορούν ρυθμιστικά διατάγματα και απαριθμούνται περιοριστικώς στο Σύνταγμα.
Ανδρέας Γεωργίου (ηθοποιός)
Πρώτα χρόνια και προσωπική ζωή
Γεννήθηκε στο Λονδίνο της Αγγλίας από Κύπριους γονείς. Έζησε στην χώρα έως και τα 6 του χρόνια όπου και επέστρεψαν οικογενειακώς στην Κύπρο. Έχει μια μεγαλύτερη αδελφή, την Ξένια και δύο αδερφούς, τον Κρίστοφερ και τον Ραφαέλο - Αντώνη.
Προεδρικό διάταγμα
Κατηγορίες ΠΔ
Τα προεδρικά διατάγματα διακρίνονται στις ακόλουθες κατηγορίες:
Ανδρέας Γεωργίου (ηθοποιός)
Καριέρα
Στη Κύπρο και στην Ελλάδα είναι ένας αρκετά γνωστός ηθοποιός και σκηνοθέτης χάρη στις επιτυχίες του. Έχει σκηνοθετήσει το Βάλς με 12 θεούς, τους 31 δρόμους και τη σεζόν 2013-2017 σκηνοθετούσε και πρωταγωνιστούσε στην τηλεοπτική σειρά του ANT1 Μπρούσκο μαζί με τους Αποστόλη Τότσικα, Ελένη Βαΐτσου, Εβελίνα Παπούλια, Γιώργο Ζένιο,Έλλη Κυριακίδου  και άλλους Ελλαδίτες και Ελληνοκύπριους ηθοποιούς. Τη σεζόν 2014-2015 έκανε σκηνοθετική επιμέλεια στο Ρουά Ματ. Έχει παίξει στα Άσπρα Μπαλόνια, στο  Σε φόντο κόκκινο  στο  Αλλού Ξημερώμενοι  και έχει κάνει guest εμφάνιση στην Ονειροπαγίδα. Την πρώτη του επαφή με την τηλεόραση έκανε από το Dream Show - The Theater στην τηλεόραση του Alpha, όπου και κέρδισε. Τη σεζόν 2017-2019 σκηνοθέτησε και πρωταγωνίστησε στη δραματική σειρά του ALPHA Το Τατουάζ το οποίο επίσης σημειώνει υψηλά νούμερα τηλεθέασης σε Ελλάδα και Κύπρο. Τη σεζόν 2019-2021 είχε έναν από τους πρωταγωνιστικούς ρόλους στη σειρά ΣΚΑΪ" 8 λέξεις". Την σεζόν 2021-2024 σκηνοθετεί την καθημερινή δραματική σειρά του Mega Η Γη της Ελιάς. Τη σεζόν 2022 συμμετέχει στη παρουσίαση για το μουσικό σόου The X Factor στο Mega. Την σεζόν 2023-2024 σειρά Famagusta στο Mega.
Προεδρικό διάταγμα
Κατηγορίες ΠΔ
Αν και σήμερα δεν προβλέπεται η έκδοσή τους, εν τούτοις έχουν διατηρηθεί στην ελληνική έννομη τάξη, όσα νομοθετικά διατάγματα δεν αντίκεινται στις διατάξεις του ισχύοντος Συντάγματος (Άρθρο 111, παρ. 1). Τα νομοθετικά διατάγματα έχουν ισχύ τυπικού νόμου και εκδίδονταν κατά κανόνα σε ανώμαλες ή μεταβατικές πολιτειακές καταστάσεις του κράτους ή κατ' εξαίρεση και κατά πρόβλεψη του Συντάγματος, όταν τα νομοθετικά σώματα απουσίαζαν ή δεν ήταν σε σύνοδο.
Ανδρέας Γεωργίου (ηθοποιός)
Παραπομπές
Κατηγορία:Κύπριοι ηθοποιοί κινηματογράφου Κατηγορία:Κύπριοι σκηνοθέτες Κατηγορία:Κύπριοι τηλεοπτικοί παραγωγοί Κατηγορία:Κύπριοι σεναριογράφοι Κατηγορία:Κύπριοι ηθοποιοί τηλεόρασης
Ρεβενταδόρ
Το Ρεβενταδόρ (Ισπανικά: Reventador, εξερευνητής) είναι ενεργό ηφαίστειο του Ισημερινού, στις ανατολικές Άνδεις. Βρίσκεται σε μια απομακρυσμένη περιοχή, στο εθνικό πάρκο με το ίδιο όνομα. Το ηφαίστειο έχει εκραγεί τουλάχιστον 25 φορές από το 1541, αλλά εξαιτίας του γεγονότος ότι είναι απομακρυσμένο, πολλές από τις εκρήξεις του πιθανότατα δεν παρατηρήθηκαν. Η περιοχή χαρτογραφήθηκε για πρώτη φορά το 1931 από τον Ελ Πάσι Μίνιο (L Pazy Miñio). Εξαιτίας της κατασκευής ενός αγωγού πετρελαίου που διέτρεχε τον Ισημερινό τη δεκαετία του 1960 κατασκευάστηκε ένας δρόμος που ένωνε την σημερινή Νουέβα Λόχα, όπου ανακαλύφθηκαν κοιτάσματα πετρελαίου, με το χωριό Μπαέσα. Από αυτόν το δρόμο είναι σήμερα προσβάσιμο το ηφαίστειο. Η ισχυρότερη έκρηξή του έλαβε χώρα το 2002, όταν η στάχτη από το ηφαίστειο έφτασε σε ύψος 17 χιλιομέτρων και οι πυροκλαστικές ροές σε απόσταση 8 χιλιομέτρων από το κώνο. Νεότερες εκρήξεις έλαβαν χώρα το 2004, το 2007, το 2011 και το 2012.
Προεδρικό διάταγμα
Παραπομπές
Κατηγορία:Νόμοι Κατηγορία:Συνταγματικό Δίκαιο
Ρεβενταδόρ
Περιγραφή
Το ηφαίστειο σήμερα έχει ύψος 3.562 μέτρα. Ο συμμετρικός ηφαιστειακός του κώνος βρίσκεται μέσα σε μια καλντέρα ανδεσιτικής σύστασης που έχει σχήμα U και είναι ανοικτή προς την πεδιάδα του Αμαζονίου. Η καλντέρα έχει διάμετρο 4 χιλιόμετρα και δημιουργήθηκε όταν το αρχικό οικοδόμημα, το Ελ Ρεβενταδόρ, κατέρρευσε πριν 30.000 χρόνια. Τα συντρίμια από την κατάρρευση είχαν όγκο 20 κυβικά χιλιόμετρα. Υπολογίζεται ότι πριν την κατάρρευση το Ελ Ρεβενταδόρ είχε ύψος συγκρίσιμο με το Τσιμποράσο. Ένας νέος κώνος άρχισε να σχηματίζεται, αλλά κατέρρευσε και αυτός πριν 20.000 χρόνια. Ο σημερινός ηφαιστειακός κώνος βρίσκεται 1.300 μέτρα πάνω από το έδαφος της καλντέρας και δεν έχει βλάστηση. Η κορυφή του κώνου έχει περίπου το ίδιο ύψος με τα τοιχώματα της καλντέρας και έχει ένα μικρό κρατήρα διαμέτρου 200 μέτρων και διαθέτει ενεργές σολφατάρες. Η λάβα του ηφιαστείου έχει σήμερα ανδεσιτική και βασική ανδεσιτική σύσταση. Υπολογίζεται ότι το ηφαίστειο είναι ενεργό εδώ και 300.000 με 400.000 χρόνια. Στο ηφαιστειακό σύμπλεγμα ανήκει και ένας ηφαιστειακός δόμος που ονομάζεται Ελ Κοπέτε.
Ηφαιστειακή δραστηριότητα
Η ισχυρότερη καταγεγραμένη έκρηξη του ηφαιστείου άρχισε τις 2 Νοεμβρίου 2002 με μια εκρηκτική στήλη ύψους 17 χιλιομέτρων και πέντε πυροκλαστικές ροές που έφτασαν σε απόσταση 9 χιλιομέτρων από το ηφαίστειο προς τα ανατολικά. Υπολογίζεται ότι ο συνολικός όγκος των ηφαιστειακών αναβλημάτων ήταν 3,6 × 108 m³, γεγονός που κατατάσσει την έκρηξη ως 4 στην κλίμακα ισχύος VEI. Αυτό που ήταν χαρακτηριστικό με την έκρηξη ήταν ο μικρός αριθμός προειδοποιητικών γεγονότων που συνέβησαν πριν την έκρηξη, με μόνο ένα σεισμό μεγέθος 4 ρίχτερ να έχει σημειωθεί το μήνα πριν την έκρηξη. Η στάχτη κάλυψε μεγάλο μέρος της περιοχής του Κίτο, με αποτέλεσμα να κλείσουν αγωγοί πετρελαίου, σχολεία, επιχειρήσεις και το αεροδρόμιο του Κίτο για 10 μέρες, με σημαντικές επιπτώσεις στην οικονομία.
Εξωτερικοί σύνδεσμοι
Κατηγορία:Ηφαίστεια του Ισημερινού
Σεμπά
Ο Σεμπαστιάο ντε Φρέιτας Κόουτο Τζούνιορ(πιο γνωστός ως Σεμπά) (βραζιλιάνικα: Sebastião de Freitas Couto Júnior ή Sebá, Σαλβαδόρ, 8 Ιουνίου 1992) είναι Βραζιλιάνος επαγγελματίας ποδοσφαιριστής που αγωνίζεται ως επιθετικός στον Ιωνικό Νικαίας
Σταδιοδρομία
Ο Σεμπά ξεκίνησε τη σταδιοδρομία του στη βραζιλιάνικη ομάδα Κρουζέιρο, αλλά γρήγορα πήγε ως δανεικός στην Πόρτο, που εκεί κυρίως έπαιξε στη Β ομάδα της. Ο Σεμπά είναι ένας μέσος που μπορεί να παίξει σε όλες τις θέσεις της επίθεσης. Επίσης, εξ αιτίας του καλού χειρισμού της μπάλας και την ταχύτητά του, μετά από μερικούς αγώνες στην Πορτογαλία, κάποιοι τον σύγκριναν με τον Χούλκ. Παρόλα αυτά, η Πόρτο αποφάσισε να μην τον κάνει δικό της, κι έτσι ο Σεμπά πήγε στην Εστορίλ - η οποία θα αγωνιζόταν και στο Europa League
Στις 19 Αυγούστου 2015, ο Ολυμπιακός απέσπασε την υπογραφή του Σεμπά, και τον έκανε δικό του. Ο Σεμπά θα υπέγραφε συμβόλαιο τετραετούς διάρκειας. Στον Ολυμπιακό ο Σεμπά θα έβρισκε τον παλιό του προπονητή στην Εστορίλ, Μάρκο Σίλβα, ο οποίος είχε αναλάβει το ίδιο καλοκαίρι, την πειραϊκή ομάδα. Στον Ολυμπιακό έκανε το ντεμπούτο του στις 23 Αυγούστου του 2015, σε ένα αγώνα κόντρα στον Πανιώνιο, ο οποίος έληξε 3-0, υπέρ του Ολυμπιακού. Ο Σεμπά, μπήκε, τότε, ως αλλαγή, στη θέση του Φελίπε Πάρντο.
Εξωτερικοί σύνδεσμοι
Κατηγορία:Βραζιλιάνοι ποδοσφαιριστές Κατηγορία:Μέσοι ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές Κρουζέιρο Εσπόρτε Κλούμπε Κατηγορία:Ποδοσφαιριστές ΦΚ Πόρτο Β Κατηγορία:Ποδοσφαιριστές ΦΚ Πόρτο Κατηγορία:Ποδοσφαιριστές Ολυμπιακού Πειραιώς Κατηγορία:Ποδοσφαιριστές Εθνικής Βραζιλίας Κ20 Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Πριμέιρα Λίγκα Κατηγορία:Ποδοσφαιριστές Καμπεονάτο Μπραζιλέιρο Σέριε Α Κατηγορία:Ξένοι ποδοσφαιριστές στην Ελλάδα Κατηγορία:Ποδοσφαιριστές Σούπερ Λιγκ Κίνας Κατηγορία:Ποδοσφαιριστές Σαουδαραβικού Επαγγελματικού Πρωταθλήματος Κατηγορία:Ποδοσφαιριστές Αλ Σαμπάμπ ΦΚ (Ριάντ) Κατηγορία:Ξένοι ποδοσφαιριστές στην Πορτογαλία Κατηγορία:Ποδοσφαιριστές ΓΝ Εστορίλ Πράια Κατηγορία:Ξένοι ποδοσφαιριστές στη Σαουδική Αραβία
Ούμνακ
Το Ούμνακ (αγγλικά: Umnak) είναι νησί των ΗΠΑ στο αρχιπέλαγος των Αλεούτιων Νήσων και ειδικότερα το τρίτο μεγαλύτερο του αρχιπελάγους μετά το Ούνιμακ και το Ουναλάσκα. Επίσης είναι το δέκατο ένατο μεγαλύτερο νησί, σε έκταση, των ΗΠΑ. Έχει έκταση 1.776,8 τετρ. χλμ. και μεγαλύτερος οικισμός του νησιού είναι το Nikolski με 39 κατοίκους.
Κατηγορία:Νησιά της Αλάσκας Κατηγορία:Αλεούτιες Νήσοι
2,3-διμεθυλοπεντάνιο
Το 2,3-διμεθυλοπεντάνιο (για την ακρίβεια τα 2,3-διμεθυλοπεντάνια, αφού υπάρχουν δύο (2) εναντιομερή: 2,3R-διμεθυλοπεντάνιο και το 2,3S-διμεθυλοπεντάνιο, που όμως διαφέρουν μόνο ως προς τη φορά της γωνίας πόλωσης του πολωμένου φωτός) είναι ένα από τα ισομερή θέσης του επτανίου.
Ονοματολογία
Η ονομασία «2,3-διμεθυλοπεντάνιο» προέρχεται από την ονοματολογία κατά IUPAC. Συγκεκριμένα: Η ονομασία διαιρείται (νοητά) αρχικά σε δύο τμήματα: στο τμήμα που περιέχει τις πληροφορίες για τις διακλαδώσεις (ή και τους υποκαταστάτες) «2,3-διμεθυλο-» και το τμήμα που έχει περιέχει τις πληροφορίες για την κύρια (δηλαδή την πολυπλοκότερη δυνατή) ανθρακική αλυσίδα «-πεντάνιο». Το αρχικό πρόθεμα «δι-» δηλώνει την παρουσία δύο όμοιων διακλαδώσεων, το «μεθυλ-», ότι πρόκειται για διακλαδώσεις ενός (1) ατόμου άνθρακα. Οι αριθμοί που προηγούνται στο τμήμα των διακλαδώσεων («2,3-») δηλώνουν τους αριθμούς θέσης των ατόμων άνθρακα της κύριας ανθρακικής αλυσίδας στην οποία στα οποία ενώνονται οι ακολουθούμενες διακλαδώσεις. Ακολουθεί η ονομασία της κύριας ανθρακικής αλυσίδας: Το τμήμα «πεντ-» δηλώνει την παρουσία πέντε (5) ατόμων άνθρακα στην κύρια ανθρακική αλυσίδα της ένωσης, το ενδιάμεσο «-αν-» δείχνει την παρουσία μόνο απλών δεσμών μεταξύ ατόμων άνθρακα στο μόριο και η κατάληξη «-ιο» φανερώνει ότι δεν περιέχει χαρακτηριστικές ομάδες, που έχουν χαρακτηριστικές καταλήξεις και επειδή δεν υπήρχαν ούτε στην αρχή χαρακτηριστικά προθέματα υποκαταστατών, παρά μόνο απλά ανθρακούχες διακλαδώσεις, συμπεραίνεται ότι η ένωση είναι ένας υδρογονάνθρακας.
Δομή
Το μόριό του αποτελείται από επτά (7) άτομα άνθρακα (τέσσερα (4) πρωτοταγή, ένα (2) δευτεροταγές και δύο (2) τριτοταγή ) και δεκαέξι (16) άτομα υδρογόνου.
Παραγωγή με αντιδράσεις σύνθεσης: Από πρώτες ύλες με μικρότερη ανθρακική αλυσίδα
1. Δομικά το 2,3-διμεθυλοπεντάνιο αποτελείται από δευτεροταγές βουτύλιο (CH3CH2CH(CH3)-) και ένα ισοπροπύλιο ((CH3)2CH-). Επομένως, ο απλούστερος τρόπος παρασκευής καθαρού ισοεπτανίου είναι η αντίδραση ζεύγους δευτεροταγoύς βουτυλολίθιου με ισοπροπυλαλογονίδιο ή αντίστροφα δευτεροταγούς βουτυλαλογονίδιου με ισοπροπυλολίθιο:
ή
2. Εναλλακτικά γίνεται η σύνθεση 2,3-διμεθυλοπεντανίου γίνεται και με επίδραση μεθυλολιθίου σε 2,3-διαλοπεντάνιο:
Με αναγωγή κατάλληλων αλογονούχων ενώσεων
Κατάλληλα για παραγωγή αιθυλοπεντάνιου είναι τα ακόλουθα αλκυλαλογονίδια:
1. Με «υδρογόνο εν τω γεννάσθαι», δηλαδή μέταλλο + οξύ:
2. Με λιθιοαργιλιοϋδρίδιο (LiAlH4) ή νατριοβοριοϋδρίδιο (NaBH4) :
3. Με αναγωγή των αντίστοιχων αλκυλιωδιδίων από HI :
4. Με αναγωγή από μέταλλα (συνήθως λίθιο ή μαγνήσιο) και στη συνέχεια υδρόλυση των παραγόμενων οργανομεταλλικών ενώσεων.Π.χ.: :
Με αναγωγή κατάλληλων οξυγονούχων ενώσεων
1. Με αναγωγή των κατάλληλων αλδεϋδών με υδραζίνη (NH2NH2) (αντίδραση Wölf-Kishner) παράγεται 2,3-διμεθυλοπεντάνιο. Ειδικότερα μερικές από τις κατάλληλες αλδεΰδες είναι οι ακόλουθες:
Π.χ. για την 3,4-διμεθυλοπεντανάλη έχουμε την ακόλουθη στοιχειομετρική εξίσωση:
2. Με αναγωγή της 3,4-διμεθυλοπεντανόνης (Αντίδραση Clemmensen) παράγεται 2,3-3ιμεθυλοπεντάνιο :
Με αναγωγή κατάλληλων θειολών
Π.χ. για την 3,4-διμεθυλοπεντανοθειόλη-1 χουμε την ακόλουθη στοιχειομετρική εξίσωση:
Με καταλυτική υδρογόνωση κατάλληλων ακόρεστων αλειφατικών υδρογονανθράκων
Κατάλληλα για την παραγωγή 2,3-διμεθυλοπεντανίου είναι τα αλκένια, αλκίνια, αλκαδιένια ή και περισσότερο ακόρεστοι υδρογονάνθρακες με συνολικά επτά (7) άτομα άνθρακα. Ειδικότερα, κατάλληλα είναι τα ακόλουθα αλκένια:
Π.χ. για το 3,4-διμεθυλοπεντένιο-1 έχουμε την ακόλουθη στοιχειομετρική εξίσωση:
Με αναγωγή κατάλληλων θειαιθέρων
Με αναγωγή των κατάλληλων θειαιθέρων (μέθοδος Raney) παράγεται 2,3-διμεθυλοπεντάνιο. Για την παραγωγή του 2,3-διμεθυλοπεντάνιου κατάλληλοι είναι π.χ. οι ακόλουθοι θειαιθέρες:
Φυσικές ιδιότητες και ισομερή
Είναι αδιάλυτο στο νερό, αλλά διαλυτό σε πολλούς οργανικούς διαλύτες, όπως οι αλκοόλες και ο διαιθυλαιθέρας. Ωστόσο, το 2,3-διμεθυλοπεντάνιο θεωρείται και το ίδιο ως ένας οργανικός διαλύτης. Ο διαχωρισμός των δύο ισομερών θέσης είναι δυνατός, αν και αντιοικονομικός, με εξαντλητικές αποστάξεις.
Το 2,3-διμεθυλοπεντάνιο έχει τα ακόλουθα οκτώ (8) [εννέα (9) αν μετρηθούν και τα εναντιομερή] ισομερή:
Τα ισομερή αυτά παρόλο που έχουν ίδιο χημικό τύπο και μοριακό βάρος, έχουν διαφορετικές δομές και διαφορετικές ιδιότητες:
Χημικές ιδιότητες
Οι διακλαλώσεις κάνουν το 2,3-διμεθυλοπεντάνιο πιο εύφλεκτο από το επτάνιο. Επίσης, θεωρητικά το 2,3-διμεθυλοπεντάνιο καίγεται με φλογα που παράγει λιγότερη αιθάλη και εκπέμπει ακτινοβολία υψηλότερης συχνότητας, αλλά επειδή η διαφορά είναι μικρή, το αποτέλεσμα και για τα δυο ισομερή είναι μια έντονη κίτρινη φλόγα όταν αναφλέγονται.
Επίσης, σε σύγκριση με το επτάνιο, το 2,3-διμεθυλοπεντάνιο έχει χαμηλότερο σημείο τήξης, χαμηλότερο σημείο βρασμού αλλά και χαμηλότερη πυκνότητα.
Στην κλίμακα NFPA 704 το 2,3-διμεθυλοπεντάνιο κατατάσσεται στο επίπεδο 0 χημικής δραστικότητας, μαζί με τα υπόλοιπα άλλα αλκάνια. Ωστόσο η παρουσία των δύο (2) τριτοταγών #3 ατόμου άνθρακα διευκολύνουν την οξείδωσή του και τις φωτοχημικές αντιδράσεις με αλογόνα, συνήθως με το βρώμιο, σε διαλύτες όπως συνήθως το 1,1,1-τριχλωραιθάνιο.
Οξείδωση
1. Όπως όλα τα αλκάνια, το 2,3-διμεθυλοπεντάνιο με περίσσεια οξυγόνου καίγεται προς διοξείδιο του άνθρακα και νερό :
2. Παραγωγή υδραερίου: